b'\n_START_ARTICLE_\nNeuve Chapellen taistelu\n_START_SECTION_\nTaistelu\n_START_PARAGRAPH_\nT\xc3\xa4m\xc3\xa4n Artois\xe2\x80\x99n alueella Ranskassa k\xc3\xa4ydyn taistelun suunnittelussa k\xc3\xa4ytettiin ensi kertaa ilmakuvia. Hy\xc3\xb6kk\xc3\xa4ys eteni aluksi hyvin huonosta s\xc3\xa4\xc3\xa4st\xc3\xa4 riippumatta._NEWLINE_Britannian kuninkaalliset ilmavoimat varmisti ilmaherruuden ja pommitti muun muassa saksalaisten huoltoreittej\xc3\xa4. Hy\xc3\xb6kk\xc3\xa4\xc3\xa4v\xc3\xa4t brittien huoltolinjat kuitenkin hajaantuivat, sill\xc3\xa4 viestitys linjoilta komentajille ei toiminut, mik\xc3\xa4 oli tyypillist\xc3\xa4 ensimm\xc3\xa4isess\xc3\xa4 maailmansodassa._NEWLINE_12. maaliskuuta Saksa teki vastahy\xc3\xb6kk\xc3\xa4yksen ja onnistui pys\xc3\xa4ytt\xc3\xa4m\xc3\xa4\xc3\xa4n hy\xc3\xb6kk\xc3\xa4yksen. 13. maaliskuuta britit pys\xc3\xa4yttiv\xc3\xa4t hy\xc3\xb6kk\xc3\xa4yksens\xc3\xa4, sill\xc3\xa4 eiv\xc3\xa4t voineet saksalaisten takia en\xc3\xa4\xc3\xa4 edet\xc3\xa4. Taisteluun osallistui 40\xc2\xa0000 britti\xc3\xa4. Brittien tappiot olivat 11\xc2\xa0200 miest\xc3\xa4, saksalaisilla saman verran. Britit eteniv\xc3\xa4t taistelussa kaksi kilometri\xc3\xa4.'